读钱申伯与仲弟唱和次韵见意
未忘世故似梅仙，謦欬那离狗马间。肯信片言功若药，坐使四海安如山。从来疗疾应须艾，宁有艾丸如许大。扁鹊先知今岂无，和缓高谈良有在。钱郎志气绝可人，不减风流温太真。新诗欲嗣汲黯直，陋巷更甘原宪贫。我有故园依北阜，松菊归来知好否。著鞭愿子勉为先，我已摧颓瞠若后。
主题：思乡
情感：失意